paragraph_text: Postupak magnetskog zavarivanja ima široku primjenu u strojogradnji, brodogradnji, izgradnji vozila, energetici, građevinarstvu, proizvodnji poljoprivrednih strojeva, elektrotehnici, elektronici, kemijskoj industriji i drugo. Objekti zavarivanja mogu biti: cijevi (plinovodi, vrelovodi, naftovodi), prirubnice, boce za tehničke plinove, spremnici (rezervoari), šuplji profili različitih oblika i drugo. Magnetskim zavarivanjem se mogu zavariti: cijev na cijev, cijev na ploču ili puni komad. Primijenjeni materijali su feromagnetni, neferomagnetni, čak i obojeni materijali, a postoji mogućnost primjene na raznorodne materijale. Svojstva ove metode su: mali utrošak energije, izuzetno kratko trajanje zavarivanja, jednostavna priprema zavara, prikladnost za rad u pogonu i na terenu, ujednačenost kvalitete zavara (dozvoljeno smaknuće cijevi i do 30%), zavarivanje bez dodatnog materijala, mogućnost primjene zaštitnog plina, prikladnost za automatizaciju, smanjen broj operatera.<ref> "Zavarivanje I", izv. prof. dr. sc. Duško Pavletić, dipl. ing., Tehnički fakultet Rijeka, 2011.